Производството е по чл. 79, ал.1, вр. чл. 86 ЗЗД.
Образувано е по иск на „. Е.О.- С., чрез А.С., а последният чрез А. И., в която се твърди, че ищецът, като изпълнител, имал с ответника О. С., като възложител, сключен договор от 01.07.2003г. за извършване на обществен превоз на пътници на територията на О. С..  Твърди, че по силата на чл. 3, т.6 от договора, възложителят се задължавал да компенсира изпълнителя за намаленията, с които последният продавал билети и карти на ученици и пенсионери. Разпределението на компенсациите по транспортни схеми следвало да се уреди с анекс, който не бил подписан. В периода 18.03.08-31.12.2009г. ищецът издал фактури за дължимите компенсации, подробно описани в исковата молба, в общ размер от 79 442,10 лева. Върху сумата по всяка фактура се дължала мораторна лихва от 26.09.2008г. до предявяване на иска, в общ размер от 21 706,98 лева. Моли съда да осъди ответника да му заплати исковите суми, заедно с направените по делото разноски.
Ответникът О. С. не оспорва главниците по претенцията, оспорва вземането за лихви. Поддържа, че те не били дължими, тъй като в договора не бил посочен падеж по задължението за компенсиране, то ставало изискуемо след покана, каквато ищецът не бил отправил /в първоначален отговор поддържа, че обезщетението за забава било изискуемо от деня на всяка фактура/. Затова претенциите за мораторна лихва били неоснователни.
                                      ФАКТИ ПО ДЕЛОТО :
Фактите по делото не са спорни, спорът е чисто правен, относно дължимостта на мораторна лихва, при неоспорена главница. Безспорно общината, като възложител, и ищецът, като изпълнител, са сключили договор за обществен превоз на пътници на 01.07.2003г.
Безспорно, срокът на договора не е изтекъл, според чл. 2 от последния, тъй като договорът бил сключен за пет години от датата на подписването му и до сключване на договор за обществен превоз на пътници след конкурс. Тъй като няма данни такъв конкурс (или обществена поръчка) да е бил проведен и да е сключен договор с друг превозвач, следва да се приеме, че договорът е в сила и към момента на решението. 
Друг е въпросът, че срокът на договора не може да надвишава 10 години, според императивната разпоредба на чл. 16д, ал. 1 от Наредба №2/15.03.02г. за условията и реда за утвърждаване на транспортни схеми и за осъществяване на обществени превози на пътници с автобус, относно превоз с автобуси в градския транспорт, в сила от 10.06.2011г, която важи занапред. Затова с влизането в сила на измененията в посочената наредба, новият конкурс за превозвач следва да се проведе по нейните изисквания, но тя не засяга действието на договора от 01.07.03г.
Не се спори, по-нататък, че с Решение на ОбС- С. от 28.02.2008г., бюджета на възложителя за 2008г. са били предвидени средства за компенсиране на намаленията за пътуване на пенсионери и ученици в градския транспорт в общ размер от 220 000 лева, 100 000 лева за учениците и 120 000 лева за пенсионерите (лист 126).
Не е оспорен и размерът на мораторните лихви, според съдебно-икономическата експертиза. Съдът не приема заключението в тази му част, по следните съображения : 
По делото остана недоказан механизмът, по който всяка от фирмите, които участват в транспортната схема, е продавала билети и карти за градския транспорт за период от три месеца, както и разпределението на приходите от продажби за процесния период, според чл. 4, т.20 от Договора. Едновременно с това, съставените от ищеца фактури не са оспорени от ответника. Те са осчетоводени от двете страни, след което не са оспорени, според заключението на съдебно-икономическата експертиза, която също не е оспорена. Не е спорно също, че няма плащане по тези задължения на възложителя, в общ размер за главницата от 79 440,10 лева, и лихви от 21 706.98лв.
                                     ПРАВНИ ИЗВОДИ:
Исковете са основателни и следва да се уважат. Претенцията е основателна в частта за главницата по фактурите, и в частта и за обезщетението за забава. Това е така, защото задължението на възложителя да субсидира чрез компенсация на изпълнителя продажбата на билети и карти за градския транспорт на ученици и пенсионери, е включено в договора - чл.3, т.6, както и затова са били предвидени средства в общинския бюджет. Макар изискуемият в договора анекс към чл.3, т.6 да не е бил подписан, определянето на размера на задълженията на възложителя да поеме част от цената на билетите и картите за градския транспорт фактически е било осъществявано чрез издаване на фактури от изпълнителя.
Фактурите съдържат всички изискуеми реквизити по Закона за счетоводството, подписани са и от представител на възложителя, и установяват задължение за исковите суми, с основание компенсиране на продажната цена на билети и карти. Затова и на основание чл.301 ТЗ, задължението е било потвърдено от ответника поради липса на противопоставяне. 
Основателно е възражението, че в договора не е предвиден падеж на задължението на възложителя да компенсира изпълнителя с част от цената на продадените билети и карти. Нормативните разрешения на чл. 16е, ал. 1 и ал. 2 от Наредба №2/15.03.02г. за реда на изчисляване на компенсациите са последващи на сключването на договора и не са приложими към него. Затова при липса на определен падеж в договора задълженията за компенсации стават изискуеми веднага, на основание чл. 69, ал.1 ЗЗД. Възникването на задълженията за компенсации, поради липса на друга уговорка, се смята настъпило след определяне на размера им с издаване на процесните фактури. Въпросът от кой момент длъжникът изпада в забава и необходима ли е покана за това от кредитора, е коментиран в доктрината, като се застъпват двете противоположни разрешения- че за да изпадне в забава длъжникът по безсрочно задължение е необходима покана,  и обратно, че такава не е необходима. В този смисъл К., в "Облигационно право. Обща част" С.гл.ІV, т.9,стр.223-224. Съдът, в решаващия състав, приема второто разрешение, според което безсрочните задължения стават изискуеми от деня на възникването си, веднага, без да е необходима покана, предвид на аргументите от чл.114, ал.2 ЗЗД. Следва да се сподели и практиката, цитирана в посоченото съчинение р.624-98- ІІг.о., че при задълженията с периодично изпълнение, каквито са вземанията за компенсиране на продажната цена на билети и карти, респ. обезщетенията за забава по всяко от тях, изискуемостта на всяка престация настъпва поотделно. В този смисъл и постановеното ТР №3/18.05.12г. по т.д.№3/2011г. на ОСГК.
Ищецът е посочил като начална дата на изпадането в забава по всяко от вземанията за обезщетение 26.09.08г., за да избегне възражението за давност по чл.111, б."в" ЗЗД. Затова и според съдебно-икономическата експертиза изчисленията на отделните размери на обезщетенията за забава са неправилно изчислени, но сумата от всички съответства на предявения в исковата молба размер. За задълженията, възникнали след 26.09.08г., не следва да се определя таза дата като начален момент на изискуемост на задълженията за обезщетение, тъй като към този момент последните не са били възникнали. Правилно експертизата е определила периода и  размера на обезщетенията от деня на издаването на всяка фактура до предявяване на иска, а за фактурите, издадени преди 26.09.08г., от тази дата до предявяване на иска /в този смисъл е и първоначалният отговор на ответника/. Затова исковете за обезщетения следва да се отхвърлят по отношение на размерите, предявени в исковата молба като отделни вземания, за разликата над размерите, определени по СИЕ и до предявените, и по отношение на началния момент на изискуемостта на тези, възникнали след 26.09.08г. Допуснато е  увеличение на иска в частта за обезщетението за забава като общ размер, съобразно заключението на СИЕ , но не и изменение на иска относно периодите на забавата по исковата молба и предявените размери на обезщетенията по периоди /тези суми представляват обезщетения за забава и макар да са в размер на законната лихва не са изтекли лихви, по смисъла на чл.214, ал.2 ГПК/ затова, и за да се избегне произнасяне свръхпетитум, произнасянето по отделните обезщетения е по исковата молба, а по общия размер, съобразно сумата от уважените размери. 
Ответникът следва да заплати и разноски, съобразно уважената част от иска, в размер на 7993.13лв.
Предвид на изложеното и на посоченото основание, съдът
Р               Е             Ш                И:
ОСЪЖДА О. С., със седалище и адрес на управление Г. С., бул. „.№12, ЕИК *, представлявана от кмета Н.М., да заплати на „. Е. О.- С., представляван от А. С., съдебен адрес Г. С., хотел "С.", офис **, А. К. И., следните суми по договор от 01.07.03г., а именно,  : 1458лв. по фактура № 103/30.06.08г., ведно с обезщетение за забава върху тази сума в размер на 506.37лв., считано от 26.09.08г. до 26.09.11г., като ОТХВЪРЛЯ иска над тази сума до предявения размер, като неоснователен; 2012.40лв. по фактура № 113/29.08.08г., ведно с обезщетение за забава върху тази сума в размер на 698.88лв., считано от 26.09.2008г. до 26.09.2011г., като ОТХВЪРЛЯ иска над тази сума до предявения размер, като неоснователен; 938.10лв. по фактура №114/29.08.08г., ведно с обезщетение за забава върху тази сума в размер на 325.76лв., считано от 26.09.08г. до 26.09.2011г., като ОТХВЪРЛЯ иска над тази сума до предявения размер, като неоснователен; 3202.80лв. по фактура №116/31.10.08г., ведно с обезщетение за забава върху тази сума в размер на 1058.79лв., считано от 31.10.08г. до 26.09.2011г., като ОТХВЪРЛЯ иска в частта относно началния момент на изчисление на забавата от 26.09.08г.; 1716лв. по фактура №117/30.09.08г., ведно с обезщетение за забава върху тази сума от 590.12лв., считано от 30.09.08г. до 26.09.2011г., като ОТХВЪРЛЯ иска в частта относно началния момент на изчисление на забавата от 26.09.2008г.; 2030.40лв. по фактура № 118/30.09.08г., ведно с обезщетение за забава върху тази сума от 698.26лв., считано от 30.09.08г. до 26.11.2011г., като ОТХВЪРЛЯ иска относно началния момент на изчисление на забавата от 26.09.08г.; 869.70лв. по фактура №119/30.09.08г., ведно с обезщетение за забава върху тази сума от 308.11лв, считано от 30.09.08г. до 26.09.2011г., като ОТХВЪРЛЯ иска относно началния момент на изчисление на забавата от 26.09.08г.; 2070лв. по фактура №125/31.10.08г., ведно с обезщетение за забава върху тази сума от 684.50лв., считано от 31.10.08г. до 26.09.2011г., като ОТХВЪРЛЯ иска относно началния момент на изчисление на забавата от 26.09.08г.; 2091.60лв. по фактура №127/29.11.08г., ведно с обезщетение за забава върху тази сума от 665.19лв., считано от 29.11.08г. до 26.09.2011г., като ОТХВЪРЛЯ иска относно началния момент на изчисление на забавата от 26.09.2008г.; 1209.30лв. по фактура №128/29.11.08г., ведно с обезщетение за забава върху тази сума от 384.56лв., считано от 29.11.08г. до 26.09.2011г., като ОТХВЪРЛЯ иска относно началния момент на изчисление на забавата от 26.09.2008г.; 2022лв. по фактура №129/29.11.08г., ведно с обезщетение за забава върху тази сума от 643.06лв., считано от 29.11.08г. до 26.09.2011г., като ОТХВЪРЛЯ иска относно началния момент на изчисление на забавата от 26.09.08г.; 2091.60лв. по фактура №135/19.12.08г., ведно с обезщетение за забава върху тази сума от 646.87лв., считано от 19.12.08г. до 26.11.2011г., като ОТХВЪРЛЯ иска относно началния момент на изчисление на забавата от 26.09.08г.; 1261.50лв. по фактура №136/19.12.08г., ведно с обезщетение за забава върху тази сума от 390.11лв., считано от 19.12.08г. до 26.09.2011г., като ОТХВЪРЛЯ иска относно началния момент на изчисление на забавата от 26.09.08г.; 1555лв. по фактура №137/19.12.08г., ведно с обезщетение за забава върху тази сума от 480.87лв., считано от 19.12.08г. до 26.09.2011г., като ОТХВЪРЛЯ иска относно началния момент на изчисление на забавата от 26.09.98г.; 3211.20лв. по фактура №147/31.03.09г., ведно с обезщетение за забава върху тази сума от 867.39лв., считано от 31.03.09г. до 26.09.2011г., като ОТХВЪРЛЯ иска над тази сума до предявения размер и относно изчисляването на забавата от 26.09.08г.; 1719.90лв. по фактура №148/31.03.09г., ведно с обезщетение за забава върху тази сума от 464.59лв., считано от 31.03.09г. до 26.09.2011г., като ОТХВЪРЛЯ иска над тази сума до предявения размер и относно началния момент на изчисление на забавата от 26.09.08г.; 3738лв. по фактура №149/31.03.09г., ведно с обезщетение за забава върху тази сума от 1009.73лв., считано от 31.03.09г. до 26.09.2011г., като ОТХВЪРЛЯ иска над тази сума до предявения размер и относно началния момент на изчисление на забавата от 26.09.08г.; 1702.80лв. по фактура №154/29.03.09г. ведно с обезщетение за забава върху тази сума от 461.23лв., считано от 29.03.09г. до 26.09.2011г., като ОТХВЪРЛЯ иска над тази сума до предявения иск и относно началния момент на изчислението на забавата от 26.09.08г.; 1037.70лв. по фактура №155/29.03.09г. ведно с обезщетение за забава върху тази сума от 281.08лв., считано от 29.03.09г. до 26.09.2011г., като ОТХВЪРЛЯ иска над тази сума до предявения иск и относно началния момент на изчислението на забавата от 26.09.08г.; 1782лв. по фактура №156/29.03.09г., ведно с обезщетение за забава върху тази сума от 482.68лв., считано от 29.03.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.2008г.; 1155.90лв. по фактура №160/30.04.09г. ведно с обезщетение за забава върху тази сума от 299.18лв., считано от 30.04.09г. до 26.09.2011г., като ОТХВЪРЛЯ иска над тази сума до предявения размер и относно началния момент на забавата от 26.09.08г.; 1753.20лв. по фактура №161/30.04.09г. ведно с обезщетение за забава върху тази сума от 453.80лв., считано от 30.04.09г. до 26.09.2011г., като ОТХВЪРЛЯ иска над този размер до предявения, както и относно началния момент на забавата от 26.09.2008г.; 1122лв. по фактура №162/30.04.09г. ведно с обезщетение за забава върху тази сума от 290.47лв., считано от 30.04.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 1753.20лв. по фактура №167/28.05.09г. ведно с обезщетение за забава върху тази сума от 437.01лв., считано от 28.05.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 1041.00лв. по фактура №168/28.05.09г. ведно с обезщетение за забава върху тази сума от 259.51лв., считано от 28.05.09г. до 26.09.2011г., като ОТХВЪРЛЯ иска над тази сума до предявения размер, както и относно началния размер на забавата от 26.09.08г.; 1308.00лв. по фактура №169/28.05.09г., ведно с обезщетение за забава върху тази сума от 326.07лв., считано от 28.05.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 1067.70лв. по фактура №174/30.06.09г., ведно с обезщетение за забава върху тази сума от 254.07лв., считано от 30.06.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.2011г.; 1792.80лв. по фактура №175/30.06.09г. ведно с обезщетение за забава върху тази сума от 426.63лв., считано от 30.06.09г. до 26.09.2011г., като ОТХВЪРЛЯ иска над тази сума до предявения размер, като и относно началната дата на забавата от 26.09.08г.; 1068.00лв. по фактура №176/30.06.09г. ведно с обезщетение за забава върху тази сума от 254.12лв., считано от 30.06.09г. до 26.09.2011г., като ОТХВЪРЛЯ иска над тази сума до предявения иск, както и относно началната дата на забавата от 26.09.08г.; 1666.80лв. по фактура  180/31.07.09г. ведно с обезщетение за забава върху тази сума от 379.06лв., считано от 31.07.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 982.80лв. по фактура №181/31.07.09г. ведно с обезщетение за забава върху тази сума от 223.55лв., считано от 31.07.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 1663.20лв. по фактура №183/31.08.09г. ведно с обезщетение за забава върху тази сума от 361.46лв., 31.08.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 898.80лв. по фактура №184/31.08.09г., ведно с обезщетение за забава върху тази сума от 195.33лв., считано от 31.08.09г. до 26.11.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 651.00лв. по фактура №191/30.09.09г. ведно с обезщетение за забава върху тази сума от 135.20лв., считано от 30.09.09г. до 26.09.2011г., катоОТХВЪРЛЯ иска над тази сума до предявения размер, както и относно началния момент на забавата от 26.09.08г.; 1764лв. по фактура №192/30.09.09г. ведно с обезщетение за забава върху тази сума от 366.31лв., считано от 30.09.09г. до 26.09.2011г., като ОТХВЪРЛЯ иска над тази сума до предявения иск, както и относно началния момент на забавата от 26.09.08г.; 957лв. по фактура №195/30.09.09г. ведно с обезщетение за забава върху тази сума от 198.72лв., считано от 30.09.09г. до 26.09.2011г., като ОТХВЪРЛЯ иска над тази сума до предявения размер, както и относно началната дата на забавата от 26.09.2008г.; 1752лв. по фактура №198/31.10.09г. ведно с обезщетение за забава от 346.55лв. ,считано от 31.10.09.г. до 26.09.2011г., като ОТХВЪРЛЯ иска над този размер до предявения, както и относно началната дата на забавата от 26.09.08г.; 1818лв. по фактура №199/31.10.09г. ведно с обезщетение за забава върху тази сума от 359.62лв., считано от 31.10.09г. до 26.09.2011г., като ОТХВЪРЛЯ иска над тази сума до предявения размер както и относно началния момент на забавата, считано от 26.09.08г.; 1152лв. по фактура №200/31.10.09г. ведно с обезщетение за забава върху тази сума от 227.88лв., считано от 31.10.09г. до 26.09.2011г.,  като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 948.60лв. по фактура №207/30.11.09г. ведно с обезщетение за забава върху тази сума от 179.27лв., считано от 30.11.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 1818.00лв. по фактура №208/30.11.09г. ведно с обезщетение за забава от 343.51лв., считано от 30.11.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.08г.; 1758лв. по фактура №210/30.11.09г., ведно с обезщетение за забава от 332.15лв., считано от 30.11.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата от 26.09.2008г.; 1825.20лв. по фактура №215/31.12.09г. ведно с обезщетение за забава върху тази сума от 328.24лв., считано от 31.12.09г. до 26.09.2011г., като ОТХВЪРЛЯ иска над тази сума до предявения иск, както и относно началния момент на забавата от 26.09.08г.; 1079.10лв. по фактура №216/31.12.09г. ведно с обезщетение за забава върху тази сума от 194.07лв., считано от 31.12.09г. да 26.09.2011г., като ОТХВЪРЛЯ иска над тази сума до предявения иск, както и относно началния момент на забавата от 26.09.08г.; 1415лв. по фактура №217/31.12.09г. ведно с обезщетение за забава върху тази сума от 254.43лв. ,считано от 31.12.09г. до 26.09.2011г., като ОТХВЪРЛЯ иска над тази сума до предявения размер, както и относно началния момент на забавата, считано от 26.09.08г.; 2096.80лв. по фактура №78/18.03.08г. ведно с обезщетение за забава върху тази сума от 728.18лв., считано от 26.09.08г. до 26.09.2011г., като ОТХВЪРЛЯ иска над тази сума до предявения иск; 2220лв. по фактура №82/31.03.08г., ведно с обезщетение за забава върху тази сума от 770.97лв., считано от 26.09.08г. до 26.09.2011г., като ОТХВЪРЛЯ иска над тази сума до предявения размер; 1620лв. по фактура №90/30.04.08г. ведно с обезщетение за забава върху тази сума от 562.20лв., считано от 26.09.08г. до 26.09.2011г., като ОТХВЪРЛЯ иска над тази сума до предявения размер; 1545лв. по фактура №95/30.05.08г., ведно с обезщетение за забава от 536.52лв., считано от 26.09.08г. до 26.09.2011г., като ОТХВЪРЛЯ 
иска над тази сума до предявения размер, или общо главници по фактурите от 79 440.10лв., и общо обезщетения за забава от 21 672.23лв., като ОТХВЪРЛЯ иска над тази сума до 21 706.98лв., както и разноски по делото от 7993.13лв.
Решението подлежи на обжалване в двуседмичен срок от съобщението на страните пред Апелативен съд-Пловдив.
 
                                                                              ОКРЪЖЕН СЪДИЯ: